section_heading: 4. sezona (2012./2013.)
paragraph_text: U četvrtoj sezoni Elena dovršava proces pretvorbe i postaje vampirica te se teško nosi s tom činjenicom. Zbližava se s Damonom jer se čini da ju on najbolje razumije i prihvaća njezin novi identitet. Istovremeno se u gradu pojavljuju lovci na vampire i kreće progon vampira. Kada jedan od lovaca uzme za taoce Jeremija i Matta, tijekom njihova spašavanja Elena ubija lovca. Ispostavlja se da je to jedan od pet posebnih lovaca na vampire - "Bratstvo petorke" koji imaju posebne moći i čijom smrću duh lovca proganja njegovog ubojicu. Elenu ubrzo počinje proganjati duh lovca koji ju izluđuje. Kletva se može prekinuti kada je novi lovac izabran, a to je osoba koja može vidjeti nevidljive tetovaže koje lovci imaju i koje se svakim novim ubojstvom vampira šire. Ispostavlja se da je Jeremy potencijal za lovca te kada ubije vampira njegove moći lovca se aktiviraju, što u konačnici spašava Elenu od kletve. Elena priznaje Stefanu da su joj se osjećaji prema Damonu, otkako je postala vampirica samo pojačali, nakon čega prekidaju svoju vezu. Bonnie pronalazi novog prijatelja, profesora Shane-na koju ju kreće podučavati posebnoj vrsti magije "ekspresija" koju vještice smatraju gorom od crne magije. Ispostavlja se da su tetovaže na tijelu lovca karta do lijeka za vampirizam, tko popije lijek opet će postati čovjek. S obzirom na to da je Jeremy novi lovac, Klaus ga tjera da ubija vampire kako bi se karta u obliku tetovaža otkrila. Shane zapravo želi probuditi Silasa, jednog od najstarijih čarobnjaka na svijetu za kojeg vjeruje da može vratiti mrtve te organizira ekspediciju u Novu Škotsku kako bi ga pronašao, a ostali kreću s njim zbog lijeka za vampirizam koji je s njim pokopan. Otkriva se legenda oko Silasa, naime, prije više od 2000 godina Silas se trebao oženiti s Qetsiyah, moćnom vješticom. Tražio ju je da napravi eliksir za besmrtnost kako bi njih dvoje zauvijek ostali zajedno, međutim prije vjenčanja je ukrao eliksir i podijelio ga s Amarom, svojom pravom ljubavi. Kako bi se osvetila Qetsiyah je napravila lijek za vampirizam kako bi rastavila ljubavnike te je istovremeno stvorila nadnaravno čistilište, mjesto na koje odlaze sva nadnaravna bića poslije smrti kako bi spriječila da se ljubavnici nakon smrti sastanu. Silasa je zatočila u grobnici na otoku zajedno s lijekom te je stvorila "Bratstvo petorke" moćne lovce na vampire kako bi ga pronašli i natjerali da uzme lijek i onda ga ubili. Silas iz inata nije želio popiti lijek te ostaje zatočen u grobnici i pokušava pomoću svojih mentalnih moći pronaći nekoga tko će ga osloboditi, u ovom slučaj Shane-a. Katherine se pojavljuje na otoku i ukrade lijek pri čemu ubije Jeremija, nakon čega Elena isključuje svoju ljudskost jer se ne može nositi s boli. Silas proganja Bonnie jer želi da ona uništi granicu između ovog svijeta i nadnaravnog čistilišta, kako nakon smrti ne bi ostao zatočen. Stefan i Damon se bore da Elena vrati svoju ljudskost i pomoću Matta uspijevaju. Bonnie spušta zid između dva svijeta te se sva nadnaravna bića vrate u Mystic Falls, neka da se oproste druga da se osvete. Caroline, Elena, Bonnie, Matt i Tyler slave završetak srednje škole. Bonnie se bori sa Silasom kojeg pretvori u kamen, ponovno podiže zid između sva svijeta, nakon čega i sama umire zbog iscrpljujuće čarolije, međutim uspije pri tome ponovno vratiti Jeremija u život. Stefan da Eleni lijek za vampirizam, međutim ona ga odbije te kaže Damonu da ga voli. Katherine napadne Elenu u želji da ju ubije, međutim ona joj u borbi ugura lijek za vampirizam u usta te Katherine postaje čovjek. Stefan odlazi baciti Silasove ostatke u rijeku, međutim ispostavi se da je on još uvijek živ te zaključa Stefana u sanduk i baci ga u vodu.